smcproject/ml-wiki-sentences huggingface dataset:
കൂടുതൽ രക്തം പ്രദാനം ചെയ്യുന്നതുകൊണ്ടും ഊർജ്ജത്തിനാവശ്യമായടെ പഞ്ചസാര ധാരാളമായി നല്കുന്നതുകൊണ്ടും അതു മാംസപേശികളുടെ കൃത്യനിർവഹണത്തിന് ഏറ്റവും പറ്റിയ വ്യവസ്ഥ സൃഷ്ടിക്കുന്നതാണ്.
എതിരാളിയുമായി ഏറ്റുമുട്ടേണ്ടിവരുമ്പോൾ ചില ജന്തുക്കളിൽ (ഉദാ: പൂച്ച) രോമം എഴുന്നു നില്ക്കുവാൻ കാരണം അഡ്രിനാലിന്റെ പ്രവർത്തനമാണ്.
വിസർജനപ്രക്രിയയെ നിയന്ത്രിക്കുന്നതിനും ഈ ഹോർമോണിനു കഴിവുണ്ട്.
ശാരീരികവും മാനസികവുമായ സമ്മർദങ്ങൾക്കു വിധേയമാകുന്ന അവസരങ്ങളിലെല്ലാം അഡ്രിനാലിൻ, നോർ അഡ്രിനാലിൻ എന്നിവ ശരീരത്തിൽ ധാരാളമായി ഉത്പാദിപ്പിക്കപ്പെടും.
ചുരുക്കത്തിൽ അഡ്രിനൽ ഗ്രന്ഥിയും അനുകമ്പി നാഡിസമൂഹവും ചേർന്നുണ്ടാക്കുന്ന ഒരു വ്യവസ്ഥിതിവിശേഷമാണ് ജന്തുക്കളുടെ ഒരു വലിയ ആത്മരക്ഷോപായകേന്ദ്രം.
അഡ്രിയാന ടോമെന്റോസ ഇംഗ്ലീഷ് വിലാസം https://ml.wikipedia.org/wiki/Adriana_tomentosa
യൂഫോർബിയേസീ കുടുംബത്തിലെ ഒരു ഇനം സസ്യമാണ് അഡ്രിയാന ടോമെന്റോസ (സാധാരണ പേര് - മല്ലീ ബിറ്റർബുഷ്), ഇത് ഓസ്‌ട്രേലിയയുടെ പ്രധാന ഭൂപ്രദേശത്ത് മാത്രം കാണപ്പെടുന്നു.
Gallery Male flowers Habit of male plant References
അഡ്രിയാൻ ഫോക്സ് ഇംഗ്ലീഷ് വിലാസം https://ml.wikipedia.org/wiki/Adrian_Fox
ബഹാമിയൻ സംരംഭകനും കാസിനോ ചൂതാട്ട കമ്പനിയായ ഐലൻഡ് ലക്കിന്റെ സഹസ്ഥാപകനുമാണ് അഡ്രിയാൻ ഫോക്സ് (ജനുവരി 12, 1969).
2010-ൽ അഡ്രിയാൻ ഫോക്സ്മ  നുഷ്യക്കടത്ത് നടത്തിയതായി യു.എസ്. ഫെഡറൽ പ്രോസിക്യൂട്ടർമാർ ആരോപിക്കുന്നു.
100 ചൈനീസ് പൗരന്മാരെ കടത്തുന്നതിൽ ഫോക്‌സ് സജീവ പങ്ക് വഹിച്ചിട്ടുണ്ടെന്നും മനുഷ്യക്കടത്തിൽ നിന്ന് 300,000 ഡോളർ വരെ സമ്പാദിച്ചിട്ടുണ്ടെന്നും ആരോപിക്കപ്പെടുന്നു.
2009-ൽ, ഫോക്സ് ഐലൻഡ് ലക്ക് സ്ഥാപിച്ചു.
ഇത് പിന്നീട് ബഹാമാസിലെ മുൻനിര ഗെയിമിംഗ്, ലോട്ടറി സേവനമായി മാറി.
അതിനുശേഷം അദ്ദേഹം ബ്രിക്കൽ റിയൽ എസ്റ്റേറ്റ്, ഐഎൽടിവി, ട്രെസർ റെയർ പർഫ്യൂമേരി എന്നിവ സ്ഥാപിച്ചു.
അഞ്ചിക്കൈമൾ ഇംഗ്ലീഷ് വിലാസം https://ml.wikipedia.org/wiki/Anchikaimal
ചെരാനല്ലൂർ, കുന്നത്തുനാട്‌, പുളക്കാട്, കുറുമൽക്കൂർ, വടക്കൂർ, എന്നീ തറവാട്ടു പേരുള്ള അഞ്ചു എന്ന പ്രബലരായ നായർ മാടമ്പി-പ്രഭുക്കന്മാരെ ആണ് അഞ്ചിക്കൈമൾമാർ എന്ന് വിളിച്ചിരുന്നത്‌.
ഇവരിൽ പ്രധാനി ചെരുകാടുകൈമൾ എന്ന പേരിൽ അറിയപ്പെട്ടിരുന്ന ചെരാനല്ലൂർ കർത്താവായിരുന്നു.
എറണാകുളവും , അതിന്റെ പരിസരപ്രദേശങ്ങളും ഇവരുടെ വകയായിരുന്നു.
ഇവർ കൊച്ചിരാജാവിനോടും സാമൂതിരിയോടും മാറി മാറി കൂറുപുലർത്തി പോന്നിരുന്നു.
ഇവരെ കൂടാ‍തെ മറ്റുചില ശക്തന്മാരായ നായർപ്രമാണിമാരും ഉണ്ടായിരുന്നു.
എറണാകുളത്തിന് വടക്ക് മുറിയനാട്ടുനമ്പ്യാർ, പാലിയത്തച്ചൻ, കോടശ്ശേരികൈമൾ, കൊരട്ടികൈമൾ, ചങ്ങരൻ കോതകൈമൾ, പനമ്പുകാട്ടുകൈമൾ എന്നിവരാണ് അവരിൽ പ്രബലന്മാർ, കൊച്ചിരാജാവിനോട് നാമമാത്രമായ വിധേയത്വമേ ഇവർക്കുണ്ടായിരുന്നുള്ളൂ.
ഏറണാകുളത്തെ ചുങ്കം പിരിച്ചിരുന്നത് ചെരാനല്ലൂർ കർത്താവായിരുന്നു.
ഏറണാകുളത്തിന്റെ കിഴക്കും വടക്കും ഉള്ള ഭാഗങ്ങൾ ഈ മാടമ്പികളുടെ അധികാരത്തിലായിരുന്നു.
ചില അവസരത്തിൽ സാമൂതിരിയോടും മറ്റു ചില അവസരങ്ങളിൽ കൊച്ചി രാജാവിനോടും അവർ കൂറു പുലത്തിയിരുന്നു.
ഏതെങ്കിലും വലിയ രാജാവിനോട് നേരിയ വിധേയത്വം ഉണ്ടായിരുന്നുവെങ്കിലും അതത് പ്രദേശങ്ങളിൽ വമ്പിച്ച അധികാരങ്ങളാണ് ഇവർക്ക് ഉണ്ടായിരുന്നത്; സ്വന്തമായി സൈന്യവുമുണ്ടായിരുന്നു.
കൊച്ചിയും കോഴിക്കോടും തമ്മിൽ ആദ്യകാലങ്ങളിൽ നടന്ന യുദ്ധങ്ങളിൽ ഇവരുടെ കൂറ് സാമൂതിരിയോടായിരുന്നു.
സാമൂതിരിയുടെ പിന്തുണയുണ്ടായിരുന്നതിനാൽ കൊച്ചിരാജാവിന് ഇവരെ ആക്രമിച്ച് അധികാരം സ്ഥാപിക്കാൻ കഴിഞ്ഞിരുന്നില്ല.
1503-ൽ പോർച്ചുഗീസുകാർ കൊച്ചിയിൽ കോട്ടകെട്ടി അധികാരം സ്ഥാപിച്ചു.
അതിനു ശേഷം സമീപ പ്രദേശങ്ങളിലെ മാടമ്പിമാരുമായി സൗഹൃദം സ്ഥാപിക്കാൻ ശ്രമിച്ചു.
പോർച്ചുഗീസുകാരുടെ നിർബന്ധ പ്രകാരമായിരുന്നു സാമൂതിരിയുമായുള്ള കൂറ് ഉപേക്ഷിച്ച് കൊച്ചിയുടെ മേൽക്കോയ്മ സ്വീകരിച്ചത്.
എന്നാൽ ഇടയ്ക്കിടെ ഈ കരാർ ലംഘിച്ചിരുന്നു, കേരളീയരാജാക്കന്മാരുടെ പൊതുസ്വഭാവമായി പല സഞ്ചാരികളാലും ഇതു ചൂണ്ടി കാണിക്കപ്പെട്ടിട്ടുണ്ട്.
ഈ മാടമ്പിമാർക്കിടെ കിടമത്സരങ്ങളും സാധാരണയായിരുന്നു.
1762-ൽ തിരുവിതാംകൂർ - കൊച്ചി ഉടമ്പടിപ്രകാരം കൊച്ചിയിലെ ഇടപ്രഭുക്കൻമാരെ അമർച്ചചെയ്യുന്നതിന് തിരുവിതാംകൂർ രാജാവ് കൊച്ചിരാജാവിനെ സഹായിച്ചു.
തൻമൂലം കൊച്ചിരാജാവിന്റെ മന്ത്രിയായിരുന്ന കോയിഅച്ചന് പ്രഭുക്കൻമാരെ ഉൻമൂലനം ചെയ്യാൻ കഴിഞ്ഞു; കൂട്ടത്തിൽ അഞ്ചു കൈമൾമാരെയും.
കൈമൾമാരുടെ പിന്നീടുള്ള ചരിത്രം അപ്രധാനമായിത്തീർന്നു.
എങ്കിലും അഞ്ചിക്കൈമൾ എന്ന പേര് അവരുടെ സ്മരണയെ നിലനിർത്തുന്നുണ്ട്.
1958 ഏപ്രിൽ 1-ന് എറണാകുളം ജില്ല രൂപംകൊള്ളുന്നതുവരെ എറണാകുളത്തെ ജില്ലാക്കോടതിക്ക് അഞ്ചിക്കൈമൾ ജില്ലാക്കോടതി എന്നായിരുന്നു പേർ.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഞ്ചിക്കൈമൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഞ്ചുതെങ്ങ് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Anjuthengu_Gramapanchayath
തിരുവനന്തപുരം ജില്ലയിലെ ചിറയിൻകീഴ് താലൂക്കിലെ ഒരു ഗ്രാമപഞ്ചായത്താണ് അഞ്ചുതെങ്ങ് .
15-ആം നൂറ്റാണ്ടിന്റെ അന്ത്യത്തോടു കൂടിയാണ് പോർച്ചുഗീസുകാർ അഞ്ചുതെങ്ങിൽ കാലു കുത്തിയത്.
1498-ൽ കോഴിക്കോട് കാപ്പാട്ടിൽ കപ്പലിറങ്ങിയ പോർച്ചുഗീസുകാർ അഞ്ചുതെങ്ങിലും എത്തിച്ചേർന്നു.
1673-ൽ ഈസ്റിന്റ്യാ കമ്പനി ഇവിടെ പണ്ടകശാല തുറന്നു.
1684 കാലഘട്ടത്തിക് ആറ്റിങ്ങൽ റാണിയുടെ ഭരണത്തിൻ കീഴിലായിരുന്നു അഞ്ചുതെങ്ങ്.
സൈനിക സാമഗ്രഹികൾ സംഭരിക്കുന്ന കേന്ദ്രം പോർച്ചുഗീസുകാർ അഞ്ചുതെങ്ങിൽ തുടങ്ങി.
1892-ൽ അഞ്ചുതെങ്ങ് കോട്ടയ്ക്കു നേരെ ഒരാക്രമണം നടത്തുകയും പരാജയപ്പെടുകയും ചെയ്തു.
പശ്ചിമതീത്തു ബോംബെ കഴിഞ്ഞാൽ ബ്രിട്ടീഷുകാരുടെ ഏറ്റവും പ്രധാനപ്പെട്ട ആയുധ സങ്കേതമായിരുന്നു അഞ്ചുതെങ്ങ്.
അഞ്ചുശിഖരങ്ങളുളള ഒരു തെങ്ങുണ്ടായിരുന്നുവെന്നും ആ തെങ്ങിൽനിന്ന് ആവശ്യമുള്ള കായ്ഫലം കിട്ടിയിരുന്നുവെന്നും അങ്ങനെ അഞ്ചുതെങ്ങ് ആയി എന്നുമാണ് പറയപ്പെടുന്നത്.
1721 ഏപ്രിൽ 15 ന് നാട്ടുകാർ 140 പേരടങ്ങുന്ന ഇംഗ്ളീഷ് സംഘത്തെ ആക്രമക്കുകയും കോട്ടവളയുകയും ചെയ്തു.
ഈ ഉപരോധം 6 മാസം നീണ്ടുനിന്നു.
തലശ്ശേരിയിൽ നിന്ന് സേന വന്ന് മോചിപ്പിച്ചു.
ബ്രിട്ടീഷ് ആധിപത്യത്തിന് എതിരായ ആദ്യത്തെ സംഘടിത മുന്നേറ്റമായിരുന്നു അത്.
അഞ്ചുതെങ്ങിന്റെ മധ്യഭാഗത്ത് സ്ഥിതിചെയ്യുന്ന ശ്രീജ്ഞാനേശ്വരക്ഷേത്രം (പുത്തൻ നട) സ്വാമി മഠം, ഇവ രïിലും പ്രതിഷ്ഠ നടത്തിയത് ശ്രീനാരായണഗുരുവാണ്.
ബോർഡ് ബോയ്സ് എൽ.പി.എസ്. കോന്നിയിലാണ് ആദ്യത്തെ സ്കൂൾ സ്ഥാപിതമായത്.
ചെക്കും മൂട് കഥകളിയുടെ പ്രധാന സങ്കേതമായിരുന്നു.
കുമാരനാശാനും, വക്കം ഖാദറും ഈ പഞ്ചായത്തിന്റെ സന്തതികളാണ്.
പ്രസിദ്ധമായ ഗുസ്തി മത്സരം ഇവിടെ നടന്നിരുന്നു.
അഞ്ചുതെങ്ങ് കായലിൽ വള്ളം കളി പതിവായിരുന്നു.
1673-ൽ ഇംഗ്ളീഷ് ഈസ്റ് ഇന്ത്യാ കമ്പനി ആറ്റിങ്ങൽ റാണിയുടെ അനുവാദത്തോടെ അഞ്ചുതെങ്ങിൽ ഒരു പണ്ടകശാല തുറന്നു.
1928 മുതൽ അഞ്ചുതെങ്ങിൽ യൂണിയൻ പഞ്ചായത്ത് നിലവിലുണ്ടായിരുന്നു.
പഞ്ചായത്ത് റീ ഓർഗനൈസ് ചെയ്ത് 4 വാർഡാക്കി 1952-ൽ അഞ്ചുതെങ്ങിൽ ഒരു പഞ്ചായത്ത് വീണ്ടും ഉണ്ടാക്കി.
ആദ്യകാല പ്രസിഡന്റ് ചന്ദ്രശേഖരൻ .
കുന്നിൽ ചരിവു പ്രദേശവും, തീരസമതലങ്ങളും അടങ്ങുന്നതാണ് ഈ പഞ്ചായത്ത്.
എക്കർ മണ്ണ് കലർന്ന മണൽ ആണ് ഇവിടത്തെ മണ്ണിനങ്ങൾ.
ചുറ്റും കടലും, കായലുമാണ് .
ശ്രീജ്ഞാനേശ്വര ക്ഷേത്രം, സ്വാമിമഠം പുന്നതുപള്ളി, അഞ്ചുതെങ്ങ് സെന്റ് പീറ്റേഴ്സ് ചർച്ച് ജോളി സ്പിരിറ്റ് ചർച്ച്.
മാമ്പള്ളി നെടുങ്കïത്ത് ജുമാ മസ്ജിദ്, മുസ്ളീം ജമാ അത്ത് പള്ളി എന്നിവയാണ് ആരാധനാലയങ്ങൾ.
ഗ്രാമപഞ്ചായത്ത് വാർഡുകൾ കായിക്കര ആശാൻ സ്മാരകം നെടുങ്ങണ്ട കായിക്കര കാപാലീശ്വരം മുടിപ്പുര പുത്തൻനട കൊച്ചുമേത്തൻ കടവ് വലിയപള്ളി പൂത്തുറ പഞ്ചായത്താഫീസ് അഞ്ചുതെങ്ങ് ജംഗ്ഷൻ മണ്ണാക്കുളം മാമ്പള്ളി അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (അഞ്ചുതെങ്ങ് ഗ്രാമപഞ്ചായത്ത്)
അഞ്ചീ മിൻ
അഞ്ചീ മിൻ (Anchee Min) or മിൻ അൻക്വി (ചൈനീസ്: 閔安琪; pinyin : Mǐn Ānqí ; ജനനം: ജനുവരി 14, 1957 ഷാങ്ഹായി , ചൈന ) സാൻ ഫ്രാൻസിസ്കോയിലും ഹാങ്ഹായി യിലുമായി ജീവിക്കുന്ന ഒരു ചൈനിസ്‍-അമേരിക്കൻ എഴുത്തുകാരിയാണ്.
“ Red Azalea ”, “ The Cooked Seed: A Memoir ” എന്നിങ്ങനെ രണ്ട് ഓർമ്മക്കുറിപ്പുകൾ, 6 ചരിത്ര നോവലുകൾ എന്നിവ അഞ്ചീ മിൻറേതായി പ്രസിദ്ധീകരിക്കപ്പെട്ടിട്ടുണ്ട്.
അവരുടെ ഫിക്ഷൻ രചനകളിൽ ചെയർമാൻ മാവോ സേതൂങ്ങിൻറെ പത്നിയായ ജിയാങ്ങ് ക്വിങ്ങ് ചൈനയിലെ അവസാനത്തെ ചക്രവർത്തിനിയായിരുന്ന ഡൊവാഗെർ സിക്സി എന്നിവരെപ്പോലെയുള്ള ശക്തമായ സ്ത്രീകഥാപാത്രങ്ങളുടെ സാന്നിദ്ധ്യമുണ്ട് ജീവിതരേഖ
1957 ജനുവരി4 ന് ഷാങ്ങ്ഘായി യിലാണ് മിൻ ജനിച്ചത്.
മാതാപിതാക്കൾ അദ്ധാപകരായിരുന്നു.
സാംസ്കാരിക വിപ്ലവം തുടങ്ങിയ കാലത്ത് അവർക്ക് ഒൻപതു വയസ്സായിരുന്നു പ്രായം.
ഒരു കുട്ടിയെന്ന നിലയിൽ, ലിറ്റിൽ റെഡ് ഗാർഡിൽ അംഗമായിരുന്ന അവർ മാവോയിസ്റ്റ് വിരുദ്ധനായിരുന്ന തൻറെ പ്രിയപ്പെട്ട അധ്യാപകനെക്കുറിച്ച് അധികാരികൾക്കു റിപ്പോർട്ടുണ്ടാക്കി സമർപ്പിക്കുവാൻ ചുമതലപ്പെടുത്തപ്പെട്ടിരുന്നു.
അവർക്ക് 17 വയസ്സു പ്രായമുള്ളപ്പോൾ കിഴക്കൻ ചൈന കടലിന് അടുത്തുള്ള ഒരു കൂട്ടു കൃഷിസ്ഥലത്തേക്ക് അവർ അയയ്ക്കപ്പെട്ടു.
അവിടെ അവർക്ക് വളരെ ഭീതിജനകമായ അവസ്ഥകളെ നേരിടേണ്ടിവന്നിരുന്നു.
ദിവസം 18 മണിക്കൂർ വരെ ജോലിയെടുക്കേണ്ടതുണ്ടായിരുന്നു.
താമസിയാതെ നട്ടെല്ലിനു തകരാർ സംഭവിക്കുകയും ചെയ്തു.
കൂട്ടു കൃഷിയിടത്തിൽ വച്ച് ഷാങ്ങ്ഹായ് ഫിലിം സ്റ്റുഡിയോയിൽ നിന്നുള്ള  ഒരു സംഘം അവരുടെ കഴിവുകൾ കണ്ടെത്തുകയും ഒരു നടിയായി മാഡം മാവോയെക്കുറിച്ചുള്ള ഒരു പ്രചരണ ചിത്രത്തിൽ പങ്കെടുക്കുന്നതിനു തെരഞ്ഞെടുക്കപ്പെടുകയും ചെയ്തിരുന്നു.
എന്നാൽ​ ഈ ചിത്രം പൂർത്തിയായില്ല.
മാവോ സേതൂങിൻറെ മരണത്തിനും ജിയാങ് ക്വിങ്ങിൻറെ പതനത്തിനും ശേഷം, അവർ മുഖ്യധാരയിൽനിന്നു ബഹിഷ്കരിക്കപ്പെടുകയും മോശം പെരുമാറ്റങ്ങളെ നേരിടേണ്ടിവരുകയും ചെയ്തു.
വിഷാദത്തിനടിമപ്പെട്ട അവർ ആത്മഹത്യയെക്കുറിച്ചു ചിന്തിച്ചിരുന്നു.
ഇതിനിടെ അവരുടെ അമേരിക്കൻ സുഹൃത്തും നടിയുമായ ജോൻ ചെന്നിൻറെയും സിങ്കപ്പൂരിലുള്ള അവരുടെ അമ്മായിയുടെ സ്പോൺസർഷിപ്പ് സഹായത്തോടെയും മിൻ ഒരു പാസ്പോർട്ട് സംഘടിപ്പിക്കുകയും ഷിക്കാഗോ സ്കൂൾ ഓഫ് ആർട്ട് ഇൻസ്റ്റിറ്റ്യൂട്ടിലേക്ക് പ്രവേശനത്തിന് അപേക്ഷിക്കുകയും ചെയ്തു.
പിന്നീട് അവർ അമേരിക്കയിലേയ്ക്കു കുടിയേറി.
അമേരിക്കയിലേക്ക് കുടിയേറിയതിനുശേഷം, മിൻ ഒരേ സമയം അഞ്ചു ജോലികൾവരെ ചെയ്തിരുന്നു.
Sesame Street എന്ന കുട്ടികളുടെ വിദ്യാഭ്യാസ പരമ്പര സ്ഥിരമായി കാണുകയും ഇംഗ്ലീഷ് പഠിക്കാനാരംഭിക്കുകയും ചെയ്തു.
ഷിക്കാഗോ സ്കൂൾ ഓഫ് ആർട്ട് ഇൻസ്റ്റിറ്റ്യൂട്ടിൽ നിന്ന് ഫൈൻ ആർട്സിൽ B.F.A., M.F.A ബിരുദങ്ങൾ നേടി.
അവർ വിവാഹം കഴിച്ചിരിക്കുന്നത് Lloyd Lofthouse എന്ന എഴുത്തുകാരനെയാണ്.
മകൾ ലൌറിയാൻ ജിയാങ്ങ സ്റ്റാൻഫോർഡ് യൂണിവേഴ്സിറ്റിയിൽ പഠനം നടത്തുന്നു.
രചനകൾ Memoirs Red Azalea (Pantheon Books, 1994, ISBN 9780679423324 ; a New York Times Notable Book); Random House Digital, Inc., 2011, ISBN 9780307781024 The Cooked Seed: A Memoir .
Bloomsbury USA, May 7, 2013, ISBN 978-1-59691-698-2 Fiction Katherine Hamish Hamilton, 1995, ISBN 978-0-241-13541-9 Becoming Madame Mao (Boston, Mass.: Houghton Mifflin. ISBN 0-618-12700-3 .).
Based on the life of Jiang Qing , the last wife of Mao Zedong .
Empress Orchid Bloomsbury Publishing Incorporated, 2004, ISBN 9780747566984 The Last Empress (Bloomsbury Publishing Plc, 2007, ISBN 9780747578505 ).
Based on the life of Empress Dowager Cixi , the late 19th and early 20th century Qing dynasty Empress Dowager.
Pearl of China: A Novel .
Bloomsbury Publishing, April 9, 2010, ISBN 978-1-60819-151-2 .
Inspired by the life of Pearl S. Buck as a girl and young woman in China.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ http://nationalwritersseries.org/programs/an-evening-with-anchee-min/ ↑
അഞ്ചുതെങ്ങ് വിളക്കുമാടം ഇംഗ്ലീഷ് വിലാസം https://ml.wikipedia.org/wiki/Anjengo_Lighthouse അഞ്ചുതെങ്ങ് ലൈറ്റ്‌ഹൗസ്.
കോട്ടയിൽ നിന്നുള്ള ദൃശ്യം.
തിരുവനന്തപുരം ജില്ലയിലെ രണ്ട് വിളക്കുമാടങ്ങളിൽ ഒന്നാണ് അഞ്ചുതെങ്ങ് വിളക്കുമാടം .
കടക്കാവൂർ തീവണ്ടി സ്റ്റേഷനിൽ നിന്ന് ഇവിടേയ്ക്ക് 6 കിലോമീറ്റർ ദൂരമാണുള്ളത്.
36 മീറ്റർ ഉയരമുള്ള വൃത്താകൃതിയിലുള്ള കോൺക്രീറ്റ് സ്തംഭമാണിതിനുള്ളത്.
കറുപ്പും വെളുപ്പും വലയങ്ങളായാണ് നിറം കൊടുത്തിരിക്കുന്നത്.
1988 ഏപ്രിൽ 30നാണ് ഇത് ഉപയോഗിക്കാൻ തുടങ്ങിയത്.
ആറ്റിങ്ങൽ റാണിയുടെ ഭരണത്തിൻ കീഴിലായിരുന്ന ഈ പ്രദേശം പിന്നീട് തിരുവിതാംകൂറിൽ ലയിക്കുകയായിരുന്നു.
പതിനേഴാം നൂറ്റാണ്ടിന്റെ മദ്ധ്യത്തിൽ ഡച്ചുകാർ ഇവിടെ ഒരു കോട്ടയുടെ പണിയാരംഭിച്ചിരുന്നു.
ഇവരുടെ പിന്മാറ്റത്തെത്തുടർന്ന് ബ്രിട്ടീഷ് ഈസ്റ്റ് ഇന്ത്യാ കമ്പനിക്ക് ഇവിടെ ഒരു കച്ചവടകേന്ദ്രം തുടങ്ങാനുള്ള അനുമതി ലഭിച്ചു.
1684-ൽ കച്ചവടകേന്ദ്രം സ്ഥാപിക്കുകയും കോട്ടയുടെ പണി പൂർത്തിയാക്കുകയും ചെയ്തു.
ഇപ്പോഴുള്ള വിളക്കുമാടം കോട്ടയ്ക്ക് വളരെ അടുത്താണ് സ്ഥിതിചെയ്യുന്നത്.
ഇപോഴുള്ള വിളക്കുമാടത്തിനു മുന്നേ ഇവിടെ കടൽ യാത്രയ്ക്ക് സഹായകമായ എന്തെങ്കിലും സംവിധാനം ഉണ്ടായിരുന്നു എന്നതിന് തെളിവുകളൊന്നുമില്ല.
പതിനെട്ടാം നൂറ്റാണ്ടിന്റെ തുടക്കത്തിൽ കോട്ടയുടെ കടലിനടുത്തുള്ള കൊത്തളങ്ങളിലൊന്നിൽ കപ്പലടുക്കാൻ സാദ്ധ്യതയുള്ള സമയങ്ങളിൽ വിളക്ക് കൊളുത്തി വയ്ക്കുമായിരുന്നുവെന്ന് ഊഹിക്കപ്പെടുന്നു.
പ്രകാശസ്രോതസ്സ് 2003 ഏപ്രിൽ മുപ്പതിന് പരിഷ്കരിക്കപ്പെടുകയുണ്ടായി .
അഞ്ചുതെങ്ങ് വിളക്കുമാടം അടുത്തുനിന്നുള്ള കാഴ്ച അവലംബം പുറത്തേയ്ക്കുള്ള കണ്ണികൾ
ഭൂസ്ഥാനം: 8°40′40″N 76°45′09″E ﻿ / ﻿ 8.67768°N 76.752375°E ﻿ / 8.67768; 76.752375
അഞ്ചു സുന്ദരികൾ ഇംഗ്ലീഷ് വിലാസം https://ml.wikipedia.org/wiki/Anchu_Sundarikal
സോണി പിക്ചേഴ്സിനു വേണ്ടി കാസിം വെങ്ങോല നിർമിച്ച മലയാളചലച്ചിത്രമാണ് അഞ്ചു സുന്ദരികൾ .
സെൻട്രൽ പിക്ചേഴ്സ് വിതരണം നടത്തിയ അഞ്ചു സുന്ദരികൾ 1968 ഒക്ടോബർ 11-ന് കേരളത്തിൽ പ്രദശനം ആരംഭിച്ചു.
അഭിനേതാക്കൾ പ്രേം നസീർ ടി.എസ്. മുത്തയ്യ ജി.കെ. പിള്ള അടൂർ ഭാസി കടുവാക്കുളം ആന്റണി സി.എ. ബാലൻ പറവൂർ ഭരതൻ ജെ.എ.ആർ. ആനന്ദ് മജീദ് കൊള്ളിയിൽ പാപ്പുക്കുട്ടി സലാം ഉദയചന്ദ്രിക ജയഭാരതി ശൈലശ്രീ റാണി ചന്ദ്ര പങ്കജവല്ലി പ്രേമലത ജൂനിയർ ഷീല.
പിന്നണിഗായകർ കെ.ജെ. യേശുദാസ് എസ്. ജാനകി പി. സുശീല അണിയറപ്രവർത്തകർ ബാനർ - സോണി പിക്ചേഴ്സ് വിതരണം - സെൻട്രൽ പിക്ചേഴ്സ് തിരക്കഥ, സംഭാഷണം - ജഗതി എൻ കെ ആചാരി സംവിധാനം -  എം കൃഷ്ണൻ നായർ നിർമ്മാണം ‌- പി ഐ എം കാസിം ഛായാഗ്രഹണം - എൻ ദത്ത് ചിത്രസംയോജനം - വി പി കൃഷ്ണൻ അസിസ്റ്റന്റ് സംവിധായകർ - ടി ഹരിഹരൻ, കെ ജി രാജശേഖരൻ നായർ ഗാനരചന - യൂസഫലി കേച്ചേരി സംഗീതം - എം എസ് ബാബുരാജ് ഗാനങ്ങൾ സംഗീതം - എം.എസ്. ബാബുരാജ് ഗാനരചന - യൂസഫലി കേച്ചേരി ക്ര.
ഗാനം ആലാപനം 1 അമൃതും തേനും കെ ജെ യേശുദാസ് 2 പാട്ടു പാടി പി സുശീല 3 അഞ്ച് സുന്ദരികൾ കെ ജെ യേശുദാസ് 4 മായാജാലചെപ്പിന്നുള്ളിലെ മാണിക്യക്കല്ലാണു കെ ജെ യേശുദാസ് 5 പതിനേഴിൽ എത്തിയ എസ് ജാനകി 6 സിന്ദൂരച്ചെപ്പിലും കണ്ടില്ല കെ ജെ യേശുദാസ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാ ബേസിൽ നിന്ന് അഞ്ചു സുന്ദരികൾ
അഞ്ചുകുന്ന് ഇംഗ്ലീഷ് വിലാസം https://ml.wikipedia.org/wiki/Anchukunnu
കേരളത്തിലെ വയനാട് ജില്ലയിലുള്ള ഒരു ഗ്രാമമാണ് അഞ്ചുകുന്ന്.
പനമരം ഗ്രാമപഞ്ചായത്തിൽ ഉൾപ്പെടുന്ന ഗ്രാമമാണിത്.
2001 ലെ സെൻസസ് പ്രകാരം അഞ്ചുകുന്ന് ഗ്രാമത്തിലെ ആകെയുള്ള ജനസംഖ്യ18049 ആണ്.
അതിൽ 9167 പുരുഷന്മാരും  8882 സ്ത്രീകളുമാണ്.
പേരിനു പിറകിൽ
അഞ്ചുകുന്ന് എന്ന പേരു വരാൻ കാരണം അവിടെയുള്ള അഞ്ചു കുന്നുകളാണ്.
അവയുടെ പേര് താഴെ കൊടുത്തിരിക്കുന്നു.
കല്ലുമൊട്ടം കുന്ന് കാക്കാഞ്ചിറ കുന്ന് കപ്പും കുന്ന് വിളക്കുപാടം കുന്ന് കച്ചേരി കുന്ന്
അസ്‌ലം ആയെങ്കിയുടെ നാട് കൂടിയായിട്ടാണ് അഞ്ചുകുന്ന് അറിയപ്പെടുന്നത് ഗ്രന്ഥശാല
കേരള സർക്കാർ ലൈബ്രറി കൗൺസിലിന്റെ എ ഗ്രേഡോടു കൂടിയ 'പൊതുജന ഗ്രന്ഥാലയം എന്ന ഗ്രന്ഥശാല അഞ്ചുകുന്ന് സ്ഥിതി ചെയ്യുന്നു.
മാനന്തവാടിയിൽനിന്നും കൽപ്പറ്റയിൽ നിന്നും  റോഡ് മാർഗ്ഗം പെട്ടെന്ന് എത്താം അഞ്ചുകുന്നിലേക്ക്.
പെരിയ ഘട്ട് റോഡ് മാനന്തവാടിയെ തലശ്ശേരി , വടകര എന്നീ സ്ഥലങ്ങളുമായി ബന്ധിപ്പിക്കുന്നു.
താമരശ്ശേരി ചുരം കൽപ്പറ്റയെ കോഴിക്കോടുമായി ബന്ധിപ്പിക്കുന്നു.
കുറ്റ്യാടി മലയോര പാത വടകരയെ കൽപ്പറ്റയുമായും മാനന്തവാടിയുമായും ബന്ധിപ്പിക്കുന്നു.
അതുപോലെ പാൽചുരം മലയോരപാത മാനന്തവാടിയെ കണ്ണൂർ , ഇരിട്ടി എന്നീ സ്ഥലങ്ങളുമായി ബന്ധിപ്പിക്കുന്നു.
നിലമ്പൂരിൽ നിന്നും ഊട്ടിയിലേക്കുള്ള റോഡും വയനാട്ടിലെ മേപ്പാടി വഴിയാണ് പോകുന്നത്.
സമീപത്തുള്ള റയിൽവേ സ്റ്റേഷൻ മൈസൂരാണ് .
വിമാനത്താവളം കോഴിക്കോടും (120 കിലോമീറ്റർ), ബംഗുളുരും (290 കിലോമീറ്റർ), കണ്ണൂരും (58 കിലോമീറ്റർ) ഉണ്ട്.
അഞ്ചുമുലച്ചി ഇംഗ്ലീഷ് വിലാസം https://ml.wikipedia.org/wiki/Solanum_mammosum
വഴുതനങ്ങ കുടുംബത്തിലെ മനോഹരമായ ഫലമുണ്ടാവുന്ന ഒരു ചെടിയാണ് അഞ്ചുമുലച്ചി അല്ലെങ്കിൽ അഞ്ചുമുലച്ചി വഴുതന .
തെക്കേ അമേരിക്കൻ വംശജനായ ഇതൊരു വിഷസസ്യമാണ്.
( ശാസ്ത്രീയനാമം : Solanum mammosum ) .
Nipplefruit, Titty Fruit, Cow's Udder, Apple of Sodom എന്നെല്ലാം അറിയപ്പെടുന്ന അഞ്ചുമുലച്ചി ഒരു ഔഷധസസ്യം കൂടിയാണ്.
സംസ്കൃതനാമം ഗോമുഖ വർത്തകി.
പഴത്തിന്റെ രൂപം കാരണം ഒരു ആകർഷകമായ ഉദ്യാനസസ്യമാണ്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Solanum mammosum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Solanum mammosum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.tradewindsfruit.com/nipple_fruit.htm http://www.hear.org/pier/species/solanum_mammosum.htm Archived 2017-06-14 at the Wayback Machine .
അഞ്ചുതമ്പുരാൻ പാട്ട്
കേരളത്തിൽ തിരുവിതാംകൂർ പ്രദേശത്ത് പ്രചാരത്തിലിരുന്ന ഒരു പ്രാചീനഗാനമാണ് അഞ്ചുതമ്പുരാൻ പാട്ട് .
ചരിത്രപരമായി പ്രാധാന്യമുള്ള ഒരു പാട്ടാണിത്.
കൊല്ലവവർഷം 8-ആം ശതകത്തിന്റെ പൂർവാർധത്തിൽ ജീവിച്ചിരുന്ന ചില വേണാട്ടു രാജകുടുംബാംഗങ്ങൾ തമ്മിലുണ്ടായ അന്തശ്ചിദ്രമാണ് ഇതിലെ പ്രതിപാദ്യം.
സകലകലമാർത്താണ്ഡവർമ, പലകലആദിത്യവർമ, പരരാമർ, പരരാമാദിത്യർ, വഞ്ചി ആദിത്യവർമ എന്നീ രാജാക്കൻമാരെ അധികരിച്ചുള്ള പാട്ടായതുകൊണ്ടാണ് ഇതിന് അഞ്ചുതമ്പുരാൻ പാട്ടെന്നു പേർ വന്നതെന്ന് ഉള്ളൂർ അഭിപ്രായപ്പെടുന്നു.
ഈ പാട്ടിൽ ചീരാട്ടുപോര്, മാടമ്പുകഥ, പെരുങ്കുളത്തുപോര്, ഏർവാടിപ്പോര് എന്നിങ്ങനെ നാലുഭാഗങ്ങൾ അടങ്ങിയിരിക്കുന്നു.
പാട്ടിന്റെ സ്വഭാവം ഗ്രഹിക്കുന്നതിന് ഒരു ഭാഗം താഴെ ഉദ്ധരിക്കുന്നു:
(അഞ്ചു) തമ്പുരാക്കൻമാർക്കു തമ്മിൽ സ്വരച്ചേർച്ചയില്ലാതെ വന്നതിനാൽ രാജ്യത്ത് അസമാധാനം വർധിക്കുന്നതുകണ്ട് അവരെ രഞ്ജിപ്പിക്കണമെന്ന് ആവശ്യപ്പെട്ടുകൊണ്ട് മഹാരാജാവ് കഴക്കൂട്ടത്തുപിള്ളയ്ക്ക് ഒരു തിരുവെഴുത്തു കൊടുത്തയയ്ക്കുന്നു.
അത് കൊണ്ടുപോകുന്ന രാജദൂതൻ, “ ഉപ്പിടാകയും കടന്ത് ഓലയമ്പലം കടന്ത് ഉഴറി വഴി നടന്ത് പപ്പനാവാ ചരണമെന്റ് പാതിരിക്കരി കടന്ത് പട്ടമേലായും കടന്ത് പാങ്ങപ്പാറ തന്നിൽ ചെന്ന് ”
കണ്ടവരോടൊക്കെ “ കലവറ വീടിനിച്ചെത്തത്തൂരമോ? ”
എന്നു ചോദിക്കുന്നു.
അതിന്, “ കണ്ടാൽ തിരിയാതോടാ കൽക്കട്ടും ചിറാമ്പികളും കാലുകിളന്തനമേട കാണലാമേ ”
എന്നു മറുപടി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഞ്ചുതമ്പുരാൻ പാട്ട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അത്ഭുതം ഇംഗ്ലീഷ് വിലാസം https://ml.wikipedia.org/wiki/Adbhuta
നവരസങ്ങളിൽ ഒന്നാണു അത്ഭുതം.
സ്ഥായി വിസ്മയം.
ആവേഗം, സംഭ്രമം, പ്രഹർഷം, ചപലത, ഉന്മാദം, ധൃതി, ജഡത, പ്രളയം മുതലായവ സഞ്ചാരിഭാവങ്ങൾ.
അവതരണരീതി
പുരികങ്ങൾ ഒരുപോലെ ഭംഗിയിൽ പൊക്കി ദൃഷ്ടി ക്രമേണ പുറത്തേക്കു തളളി ഇരുപോളകളും നീളം വരുത്തിക്കൊണ്ടു നോക്കി, താടിയും കഴുത്തും മുന്നോട്ടല്പം തളളിപ്പിടിച്ച് മുഖത്തെ പ്രസന്നമാക്കി വച്ചാൽ  അത്ഭുതരസം.
അത്തോളി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Atholi_Gramapanchayat
കോഴിക്കോട് ജില്ലയിലെ, കൊയിലാണ്ടി താലൂക്കിൽ, ബാലുശ്ശേരി ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത്.
വിസ്തീർണം 21.06  ചതുരശ്ര കിലോമീറ്റർ
അതിരുകൾ:വടക്കുഭാഗത്ത് ഉള്ളിയേരി, ബാലുശ്ശേരി പഞ്ചായത്തുകളും, കിഴക്കുഭാഗത്ത് നന്മണ്ട, ബാലുശ്ശേരി, തലക്കുളത്തൂർ പഞ്ചായത്തുകളും, തെക്കുഭാഗത്ത് തലക്കുളത്തൂർ, ചേമഞ്ചരി പഞ്ചായത്തുകളും, പടിഞ്ഞാറുഭാഗത്ത് കോരപ്പുഴയും, ഉള്ളിയേരി, ചേമഞ്ചരി, ചെങ്ങോട്ടുകാവ് പഞ്ചായത്തുകളും.
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 24055 ഉം സാക്ഷരത 91.43 ശതമാനവും ആണ്‌.
അത്ബറ നദി Map of the river's course
വടക്കുകിഴക്കൻ ആഫ്രിക്കയിലെ അത്ബറാ നദി (അറബി: نهنهر عطبرة‎; ലിപ്യന്തരണം: നഹർ അത്ബറ) വടക്കുപടിഞ്ഞാറൻ എത്യോപ്യയിലും, ടാന തടാകത്തിന് ഏകദേശം 50 കിലോമീറ്റർ വടക്കും ഗോണ്ടറിന് 30 കിലോമീറ്റർ പടിഞ്ഞാറുമായി ഒഴുകുന്നു.
ഇത് 805 കിലോമീറ്റർ നീളത്തിൽ ഒഴുകിയതിനുശേഷം വടക്ക്-മധ്യ സുഡാനിലെ അറ്റ്ബറ നഗരത്തിൽ വെച്ച് (17.677 °N 33.970 °E) നൈൽ നദിയിലേക്ക് ചേരുന്നു.
മെഡിറ്ററേനിയനിൽ എത്തുന്നതിനുമുമ്പ് നൈൽ നദിയുടെ അവസാന പോഷകനദിയാണ് അത്ബറാ.
മഴക്കാലത്ത് (സാധാരണയായി ജൂൺ മുതൽ ഒക്ടോബർ വരെ), അറ്റ്‌ബറ നദിയിലെ ജലനിരപ്പ് സാധാരണ നിലയേക്കാൾ 18 അടി (5 മീറ്റർ) ഉയരുന്നു.
ഈ സമയത്ത് എത്യോപ്യയിലെ അംഹാര മേഖലയിലെ വടക്കൻ, മധ്യ ജില്ലകൾക്കിടയിൽ ഇത് ശക്തമായ മാർഗ്ഗ തടസ്സമായി മാറുന്നു.
ടെകീസിനുപുറമെ, അറ്റ്ബറയുടെ മറ്റ് പ്രധാന ഉപനദികളായ ടാന തടാകത്തിന് പടിഞ്ഞാറ് ഉയരുന്ന ഷിൻഫ നദിയും ഗോണ്ടാർ നഗരത്തിന് വടക്ക് ഗ്രേറ്റർ ആഞ്ചെറബും ഉൾപ്പെടുന്നു.
ചരിത്രത്തിൽ നദിയെ ക്കുറിച്ച്
അത്ബറാ നദിയെക്കുറിച്ച് അവശേഷിക്കുന്ന ആദ്യത്തെ പരാമർശം നടത്തിയിരിക്കുന്നത് ഏഷ്യാമൈനറിൽ താമസിച്ചിരുന്ന ഒരു ഗ്രീക്ക് ഭൂമിശാസ്ത്രജ്ഞനും, ചരിത്രകാരനുമായ സ്ട്രാബോ ആണ്.
അദ്ദേഹം അസ്തബോറസ് നദിയെ വിളിച്ചിരുന്നത് അസ്റ്റാബറ (ഗ്രീക്ക്: Ασταβόρας) എന്നായിരുന്നു.
നദിയുടെ പേര് പരാമർശിക്കുന്ന മറ്റ് പുരാതന എഴുത്തുകാരിൽ അഗത്താർക്കിഡ്സ് ഉൾപ്പെടുന്നു.
അദ്ദേഹം അത്ബരാ നദിയെ, അസ്തബരസ് (ഗ്രീക്ക്: Ασταβάρας) എന്ന് വിളിച്ചിരുന്നു.
റിച്ചാർഡ് പാൻ‌ഹർസ്റ്റും മറ്റുചിർലരും നദിയെ "ബോറസ് ജനതയുടെ നദി" എന്ന് മനസ്സിലാക്കണമെന്ന് വാദിച്ചിരുന്നു.
ജലശാസ്ത്രം
1912 മുതൽ 1982 വരെയുള്ള കണക്ക് അനുസരിച്ച് അത്ബറാനദിയുടെ ശരാശരി പ്രതിമാസ ഒഴുക്ക് ഇങ്ങനെയാണ്.
അവലംബം ↑ Claude Rilly, Le méroïtique et sa famille linguistique, Peeters, Louvain 2010, p. 179 ↑ Claude Rilly, Le méroïtique et sa famille linguistique, Peeters, Louvain 2010, p. 179 ↑ LacusCurtius • Ptolemy's Geography — Book IV, Chapter 7".
Penelope.uchicago.edu.
Retrieved 2013-12-10.
അത്ഭുത രാമായണം
രാമായണത്തിലെ ശ്ലോകങ്ങളുടെ സാരാംശത്തെക്കുറിച്ച് ഭരദ്വജമഹർഷി ചോദിച്ചപ്പോൾ ഗുരുവായ വാല്മീകി മഹർഷി ഭരദ്വജന് ഉപദേശം നൽകിയ തത്ത്വങ്ങളാണ് അത്ഭുതരാമായണം എന്നറിയപ്പെടുന്നത്.
വാല്മീകി രാമായണത്തിൽ പ്രതിപാദിച്ച സംഭവങ്ങൾ വളരെ ചുരുക്കിയാണ് ഈ ഗ്രന്ഥത്തിലുള്ളത്.
രാവണനുമയുള്ള യുദ്ധത്തിനു ശേഷം, രാവണന്റെ മൂത്ത സഹോദരനായ സഹസ്രമുഖ രാവണനുമായി രാമന് യുദ്ധം ചെയ്യേണ്ടിവന്നു.
യുദ്ധത്തിൽ രാമൻ പരാജയപ്പെട്ടു.
രാമനൊപ്പം യുദ്ധമുഖത്തുണ്ടായിരുന്ന സീത ഉഗ്രരൂപിണിയായി സഹസ്രമുഖ രാവണനെ വധിക്കുന്നു.
ഇതാണ് അത്ഭുതരാമായണത്തിന്റെ പ്രധാന ഇതിവൃത്തം.
ഈ ഗ്രന്ഥത്തിലെ 25-ാം സർഗം സീതാസഹസ്രനാമ സ്തോത്രമാണ്.
ആകെ 27 സർഗങ്ങളിലായി 1358 ശ്ലോകങ്ങൾ ഈ ഗ്രന്ഥത്തിലുണ്ട്.
അത്ഭുതദ്വീപ് ഇംഗ്ലീഷ് വിലാസം https://ml.wikipedia.org/wiki/Athbhudhadweep_film
വിനയന്റെ സംവിധാനത്തിൽ പൃഥ്വിരാജ് , ഗിന്നസ് പക്രു , ജഗതി ശ്രീകുമാർ , മല്ലിക കപൂർ എന്നിവർ പ്രധാനവേഷങ്ങളിൽ അഭിനയിച്ച് 2005 ഏപ്രിൽ 1-ന് പുറത്തിറങ്ങിയ ഒരു മലയാളചലച്ചിത്രമാണ് അത്ഭുതദ്വീപ് .
ഗൾഫ്‌ലൈൻ പ്രൊഡക്ഷൻസിന്റെ ബാനറിൽ പി.എ. ഫിലിപ്പോസ് , ടി.കെ. അപ്പുക്കുട്ടൻ എന്നിവർ നിർമ്മിച്ച ഈ ചിത്രം വിതരണം ചെയ്തത് അരോമ റിലീസ് ആണ്.
ഈ ചിത്രത്തിലൂടെയാണ് പക്രു എന്ന അജയ് കുമാർ ഗിന്നസ് ബുക്കിൽ ഇടം നേടിയത്.
കഥ, തിരക്കഥ എന്നിവയെല്ലാം നിർവ്വഹിച്ചത് വിനയൻ ആണ്.
സംഭാഷണം രചിച്ചത് അശോക് , ശശി എന്നിവർ ചേർന്നാണ്‌.
അഭിനേതാക്കൾ പൃഥ്വിരാജ് – ഹരി ഗിന്നസ് പക്രു – ഗജേന്ദ്രൻ ജഗതി ശ്രീകുമാർ – മാധവൻ/മഹാരാജാവ് ജഗദീഷ് – ജോസഫ് ഇന്ദ്രൻസ് – ചന്ദ്രപ്പൻ വെട്ടൂർ പുരുഷൻ – രാജഗുരു ബാബുരാജ് – മുഹമ്മദ് മല്ലിക കപൂർ – രാധ ബിന്ദു പണിക്കർ – അനസൂയ തമ്പുരാട്ടി പൊന്നമ്മ ബാബു – അരുന്ധതി തമ്പുരാട്ടി വത്സല മേനോൻ – ദേവമ്മ സാജൻ പിറവം സാജൻ സാഗര – ഇട്ടുണ്ണാൻ സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് എം. ജയചന്ദ്രൻ ആണ്.
ഗാനങ്ങൾ വിപണനം ചെയ്തത് ജോണി സാഗരിഗ .
ഗാനങ്ങൾ ചക്കരമാവിന്റെ കൊമ്പത്തിരിക്കണ : അലക്സ് ശ്യാമമോഹിനീ പ്രേമയാമിനീ : മധു ബാലകൃഷ്ണൻ , കെ.എസ്. ചിത്ര ഹേ രാജാ : അലക്സ് , സുജാത മോഹൻ ഒരിടത്തൊരിടത്തൊരുകരയുണ്ടേ : വിധു പ്രതാപ് , ജ്യോത്സ്ന ചക്കരമാവിന്റെ കൊമ്പത്തിരിക്കണ : ജ്യോത്സ്ന അണിയറ പ്രവർത്തകർ ഛായാഗ്രഹണം : ഷാജി ചിത്രസം‌യോജനം : ജി. മുരളി കല : മുത്തുരാജ് വസ്ത്രാലങ്കാരം : എസ്.ബി. സതീഷ് നൃത്തം : കല സംഘട്ടനം : പളനി പരസ്യകല : സാബു കൊളോണിയ നിശ്ചല ഛായാഗ്രഹണം : അജിത് വി. ശങ്കർ എഫക്റ്റ്സ് : മുരുകേഷ് ഡി.ടി.എസ്. മിക്സിങ്ങ് : അജിത് എ. ജോർജ്ജ് വാർത്താപ്രചരണം : വാഴൂർ ജോസ് , എം.എസ്. ദിനേശ് നിർമ്മാണ നിർവ്വഹണം : ഇൿബാൽ പാനായിക്കുളം ലെയ്‌സൻ : അഗസ്റ്റിൻ എക്സിക്യൂട്ടീവ് പ്രൊഡ്യൂസർ : സിദ്ദു പനയ്ക്കൽ പുറത്തേയ്ക്കുള്ള കണ്ണികൾ അത്ഭുതദ്വീപ് ഇന്റർനെറ്റ് മൂവി ഡാറ്റാബേസിൽ അത്ഭുതദ്വീപ് – മലയാളസംഗീതം.
അത്തേൻ അത്തേൻ
പുരാതന ഈജിപ്ഷ്യൻ മതവിശ്വാസപ്രകാരം സൂര്യദേവന്റെ പ്രത്യക്ഷരൂപമായ സൂര്യഗോളത്തെയാണ് അത്തേൻ ( Aten , Aton , Egyptian jtn ) എന്ന് പറയുന്നത്.
ഈജിപ്റ്റിലെ ഫറവോയായിരുന്ന അമെൻഹോട്ടെപ് നാലമൻ തുടക്കം കുറിച്ച ഒരു മതശാഖയായ അത്തേനിസത്തിന്റെ ആധാരവും സൂര്യഗോളമായ അത്തേൻ ആണ്.
പിൽക്കാലത്ത് അഖ്നാതെൻ എന്ന നാമത്തിൽ അറിയപ്പെട്ട ഫറവോയാണ് അമെൻഹോട്ടെപ് IV.
അദ്ദേഹം രചിച്ച " അത്തേൻ സ്തുതിയിൽ ", അത്തേനിനെ സൃഷ്ടികർത്താവും, ജീവദാധാവും, ലോകത്തിന്റെ പരിപാലകനുമായി പ്രകീർത്തിക്കുന്നു.
അത്തേനിന്റെ ഉദ്ഭവത്തെക്കുറിച്ച് ഐതിഹ്യകഥകളോ, കുടുംബബന്ധങ്ങളോ ഒന്നുമില്ല.
ഹോറെംഹെബ് ഫറവോയുടെ കാലത്തോടെ അത്തേൻ ആരാധന ക്ഷയിച്ചുതുടങ്ങി.
അത്തേൻ ഗോളത്തെ സ്തുതിക്കുന്ന അഖ്നാതെനും കുടുംബവും ഈജിപ്റ്റിലെ അമർണയിലുള്ള അത്തേൻ ക്ഷേത്രത്തിന്റെ ശേഷിപ്പുകൾ തുത്തൻഖാമൂനിന്റെ സിംഹാസനത്തിൽ ആലേഖനം ചെയ്തിട്ടുള്ള അത്തേൻ രൂപം
പുരാതന ഈജിപ്റ്റിൽ അമെൻഹോട്ടെപ് മൂന്നാമന്റെ കാലഘട്ടത്തിലും, ഫാൽക്കാൺ ശിരസ്സോടുകൂടിയ മനുഷ്യരൂപത്തിൽ സൂര്യദേവനെ(അമുൻ റാ) ആരാധിച്ചിരുന്നു.
ഇക്കാലത്തുത്തന്നെ റായുടെ പദവി മാറ്റി അത്തേനിനെ ആ സ്ഥാനത്ത് പുനഃസ്ഥാപിക്കുകയാണുണ്ടായത്.
അമെൻഹോട്ടെപ്പ് മൂന്നാമന്റെ പുത്രനും പിൻഗാമിയുമായ അമെൻഹോട്ടെപ്പ് നാലാമന്റെ കാലത്ത് അത്തേൻ ദേവന്റെ ആരാധന കൂടുതൽ പ്രബലമാക്കി.
മറ്റുദൈവങ്ങളുടെ ആരാധന നിരോധിച്ച് അത്തേനിനെ സർവ്വോപരിയായ ദൈവമായി കരുതി.
ഈജിപ്ഷ്യൻ ചരിത്രത്തിൽ ബഹുദൈവവിശ്വാസത്തിൽ നിന്നും ഏകദൈവ വിശ്വാസത്തിലേക്കുള്ള ഒരു നാഴികക്കല്ലായി  അമെൻഹോട്ടെപ്4ആമന്റെ പരിഷ്കാരങ്ങളെ കണക്കാക്കുന്നു.
പുതിയ ഏകദൈവവുമായി തനിക്കുള്ള ദൈവിക ബന്ധത്തെ പ്രതിഫലിപ്പിക്കുന്നതിനായി, അമെൻഹോട്ടെപ്പ് നാലാമൻ തന്നെ അഖ്നാതെൻ എന്ന് സ്വയം നാമകരണം ചെയ്തു.
ഇതും കാണുക റാ അഖ്നാതെൻ അവലംബം ↑
അത്തർ ഇംഗ്ലീഷ് വിലാസം https://ml.wikipedia.org/wiki/Rose_oil
റോസാദളത്തിൽനിന്നും വാറ്റി എടുക്കുന്ന സുഗന്ധതൈലമാണ് അത്തർ .
സാധാരണ ഊഷ്മാവിൽ കുഴമ്പുപാകത്തിലുള്ളതും ബാഷ്പശീലമുള്ളതുമായ ഇതിന്റെ നിറം മഞ്ഞയോ മങ്ങിയ ചുവപ്പോ ആയിരിക്കും.
രുചി മധുരമാണ്.
പുഷ്പങ്ങൾ വാറ്റി എടുക്കുന്ന സുഗന്ധദ്രാവകങ്ങൾക്കെല്ലാം പൊതുവേ അത്തർ എന്നു പറയാറുണ്ട്.
ഇത് ഒരു പേർഷ്യൻ പദമാണ്.
അറബി ഭാഷയിൽ അത്തർ എന്ന വാക്കിന് മരുന്നു വ്യാപാരി, സുഗന്ധവസ്തു വില്പനക്കാരൻ എന്നീ അർഥങ്ങളുണ്ട്.
പൂക്കളിൽനിന്ന് അത്തർ ഉത്പാതിക്കുന്നവിധം
പൂക്കളിൽനിന്ന് അത്തർ ഉത്പാദിപ്പിക്കുന്നതിന് 4 മാർഗങ്ങളാണ് സ്വീകരിച്ചുവരുന്നത്: വാറ്റുക (സ്വേദനം) ചൂടുള്ള കൊഴുപ്പുപയോഗിച്ച് തൈലം വേർതിരിച്ചെടുക്കുക ബാഷ്പനസ്വഭാവമുള്ള ലായകങ്ങൾ ഉപയോഗിച്ച് നിഷ്കർണം ചെയ്യുക മണമില്ലാത്ത എണ്ണയിലോ കൊഴുപ്പിലോ പൂക്കളിൽനിന്നും തൈലം പിടിപ്പിക്കുക.
സ്വേദനമാണ് ഏറ്റവും പ്രചാരമുള്ള രീതി.
ജലം ഉപയോഗിച്ച്, ജലവും നീരാവിയുമുപയോഗിച്ച് , നീരാവി ഉപയോഗിച്ച്- എന്നിങ്ങനെ മൂന്നു വിധത്തിലാണ് സ്വേദനം നടത്തുന്നത്.
സ്വേദനം
പൂവിതളുകൾ ( മുല്ല , പിച്ചി മുതലായവയുടെ അത്തർ എടുക്കേണ്ടിവരുമ്പോൾ പൂക്കൾ മുഴുവനും ഉപയോഗിക്കാം) വാറ്റു പാത്രത്തിൽ സംഭരിച്ച് വേണ്ടിടത്തോളം വെള്ളം ഒഴിച്ച് തിളപ്പിക്കുന്നു.
ജലാംശവും തൈലവും കലർന്നുള്ള ബാഷ്പമിശ്രിതം ഒരു കുഴലിൽക്കൂടി ശക്തിയായി പ്രവഹിപ്പിച്ച് കണ്ടൻസറിൽ എത്തിച്ച് തണുപ്പിച്ചശേഷം തൈലം ഉപരിതലത്തിൽനിന്നും വേർതിരിച്ചെടുക്കുന്നു.
തൈലം മുഴുവൻ ലഭ്യമാകുന്നതുവരെ വാറ്റു പാത്രത്തിൽ വീണ്ടും വെള്ളം ഒഴിച്ച് സ്വേദനപ്രക്രിയ ആവർത്തിക്കണം.
കണ്ടൻസറിൽ അവശേഷിച്ച പനിനീരിൽ (rosewater) അത്തർ കുറെ അലിഞ്ഞുചേർന്നിരിക്കും.
ഇത് വീണ്ടും സ്വേദനവിധേയമാക്കി തൈലം ലഭ്യമാക്കാം.
3500 കി.
ഗ്രാം റോസാദളത്തിൽ നിന്ന് 1 കി.
ഗ്രാം അത്തർ ഉത്പാദിപ്പിക്കാം.
കൊഴുപ്പുപയോഗിച്ചു വേർതിരിച്ചെടുക്കുക
പുരാതനകാലം മുതല്ക്കേ രണ്ടാമത്തെ മാർഗ്ഗമാണ് ഫ്രാൻസിൽ സ്വീകരിച്ചുവരുന്നത്.
കൊഴുപ്പ് ചൂടാക്കി പുഷ്പങ്ങളിലോ പൂവിതളുകളിലോ ഒഴിക്കുന്നു.